Edgar Bruun
Store norske leksikon,Sport og spill,Øvrige sporter,Gangsport
Edgar Bruun var en norsk kappgjenger som hevdet seg i verdenstoppen både før og etter andre verdenskrig.
Han deltok i OL i Berlin i 1936 (femteplass), London i 1948 (fjerdeplass) og Helsingfors i 1952 (nummer 17). Den gangen var det kun 50 kilometer som var OL-gren i kappgang.I 1938 tok han bronsemedalje i EM på 50 kilometer, og i løpet av karrieren satte han seks verdensrekorder på ulike distanser. Han vant 20 individuelle senior-NM i perioden fra 1936 til 1955, og tok sju kongepokaler.Bruun startet sin karriere i marsjkonkurranser og vant Sportsklubben Arilds konkurranse over 30 km (med 11 kg pakning) seks ganger i 1930-årene.Klubber: IL Frogg, Oslo; IK Hero, Oslo. Les mer i Store norske leksikon kappgang